Victor Ikpeba
Victor Nosa Ikpeba (rođen 12. juna 1973) bivši je nigerijski profesionalni nogometaš koji je nastupao za ACB Lagos, RFC Liège, Monaco, Dortmund, Real Betis, Al-Ittihad, Charleroi, Al Sadd i nogometnu reprezentaciju Nigerije. Karijeru počinje 1989. godine u ekipi ACB Lagos. Potom prelazi u RFC Liège. U belgijskom klubu zadržao se do 1993. kada potpisuje za Monaco. Za Monaco je odigrao 169 utakmica i postigao 55 pogodaka. Godine 1999. za 4,8 miliona funti prelazi u Borussiu iz Dortmunda. Sezonu 2001/2002. provodi na posudbi u Real Betisu. Godine 2002. postaje član libijskog Al Ittihada. Dvije godine kasnije potpisuje za Charleroi. Karijeru je završio u katarskom Al Saddu. Sa seniorskom reprezentacijom Nigerije igrao je na dva svjetska nogometna prvenstva. Zabilježio je 31 nastup, te postigao sedam golova. Godine 1997. izabran je za najboljeg igrača Afrike.